作者：无名氏
词牌/韵律：百宝妆・新雁过妆楼

paragraphs: 一抹弦器，初宴画堂，琵琶人把当头。
髻云腰素，仍占绝风流。
轻拢慢拈，生情艳态，翠眉黛颦，无愁谩似愁。
变新声曲，自成获索，共听一奏梁州。
弹到遍急敲颖，分明似语，争知指面纤柔。
坐中无语，惟断续金虬。
曲终暗会王孙意，转步莲、徐徐卸凤钩。
捧瑶觞，为喜知音，劝佳人、沉醉迟留。